Pat Mitchell: Mă bucur să te văd, prietena mea!
Jane Fonda: Bună, Pat! Mă bucur că mă aflu aici!
PM: Jane, pentru cei care nu au observat extraordinara zonă de acțiune
pe care Fire Drill Fridays o are în jurul lumii,
și impactul pe care deja l-a avut,
povestește-ne despre originea acestei idei,
despre acest răspuns deosebit pentru criza climatică.
JF: Am fost foarte inspirată de eleva suedeză, Greta Thunberg,
și de către tinerii elevi protestatari pentru mediu.
Greta spune că trebuie să ieșim din zona de confort.
Trebuie să ne comportăm ca și cum casa noastră ar fi în flăcări,
pentru că este.
Ea chiar a atins o parte sensibilă din mine.
Și aflând că aproape toți oamenii de știință sunt de acord.
Sunt de acord că se apropie o urgență drastică,
care e creată de om.
Dar au mai spus
că putem face ceva în privința asta.
Avem timpul, tehnologia,
mijloacele necesare.
Avem tot ce e necesar cu excepția dorinței politice
pentru a depăși această provocare, și e o provocare enormă.
Mai avem 11 ani, mulți spun un deceniu,
și m-am gândit:
„Oh, sunt atât de norocoasă că sunt sănătoasă și trăiesc
într-un deceniu în care cei vii chiar putem face diferența.
Putem face diferența
între posibilitatea de a avea un viitor în care să putem trăi sau nu.
Ce responsabilitate glorioasă avem.
Trebuie să ne asumăm responsabilitatea.”
Și dacă ești faimos,
sunt multe lucruri pe care le poți face.
Ai o platformă mult mai mare.
Așa că am decis că, precum Greta,
mă voi avânta în luptă
și mă voi muta în Washington, centrul puterii din America,
și voi protesta în fiecare vineri precum o fac elevii.
Și noi muncim cu elevii.
Ei vorbesc la protestele mele, eu vorbesc la protestele lor.
Și după ce vorbim,
acționăm prin nesupunere civică și riscăm să fim arestați.
Nesupunerea civică e un instrument puternic
care a schimbat istoria de multe ori,
în Statele Unite în anii '60, în timpul Mișcării pentru Drepturile Civile,
precum și în India alături de Mahatma Gandhi.
Și la început nu știam dacă va funcționa sau nu,
dar mă bucur să văd ce se întâmplă.
PM: A condus și la arestarea ta,
chiar de mai multe ori,
ai petrecut cel puțin o noapte sau două în închisorile din Washington.
Și în timp ce noi, cred eu, recunoaștem urgența și acțiunile
pe care ai menționat că alții le-au luat,
nu prea cred că noi ne-am risca integritatea fizică,
viețile, carierele noastre,
și ne-am întrerupe viața
precum ai făcut-o tu.
În acest moment, ai vreo îngrijorare în legătură cu asta?
JF: Conștientizez că nu toată lumea poate demisiona și să facă ce fac eu.
Dar trebuie să spun că am primit cereri,
nu doar din Statele Unite, cât și din alte țări,
ale persoanelor care vor să organizeze Fire Drill Fridays.
Și persoanele care vin și sunt arestate alături de mine
și creează nesupunere civică,
mulți dintre ei nu au mai făcut-o,
și consideră că e o experiență transformatoare.
Dar ideea e că sunt atât de multe lucruri pe care oamenii le pot face,
începând cu a vorbi despre asta,
spunând cum te face să te simți și să vorbim despre asta,
chiar dacă e inconfortabil.
Să vorbim despre asta de sărbători, la masă,
și poate că unchiul Bob nu e de acord,
dar poate că unchiul Bob e îngrijorat pentru nepoții lui,
poate îi plac păsările.
Întotdeauna există o modalitate
ca lumea să se preocupe de criza climatică.
Bineînțeles, e important și să votezi,
și trebuie să votăm cu persoanele care sunt cele mai curajoase,
cei mai îndrăzneți oficiali aleși,
pentru că misiunea noastră, peste tot în lume
dar fără îndoială în Statele Unite...
trebuie să scăpăm de administrația actuală
și trebuie să alegem persoane care sunt foarte curajoase,
care vor lua atitudine...
(Aplauze)
și vor lua acțiunile necesare și curajoase precum a făcut Franklin Delano Roosevelt
în 1930, în timpul Marii Crize Economice,
când a făcut multe schimbări pentru societatea americană.
Și de asta e nevoie acum.
PM: Jane, ar trebuie să explicăm,
deoarece multe persoane de aici se gândesc la ce ar putea face.
Pot să meargă în Washignton și să ți se alăture în această acțiune?
Trebuie să explicăm că nu toți cei care participă la Fire Drill Fridays
sunt în pericol de a fi arestați.
Sunt și alte părți din ceea ce faceți,
ca de exemplu, acum când ești în sediul Greenpeace din Washington.
Poți explica cu ce altceva se ocupă Fire Drill Fridays
și cum am putea participa în nesupunere civică
fără să riscăm să fim arestați.
JF: În primul rând, trebuie să încerci să nu faci nimic individual.
Să știți că e datorită puterilor noastre unificate.
Există putere când suntem mai mulți.
Se crează și o comunitate,
și una dintre cele mai grele lucruri cu care ne confruntăm acum e:
asta este o criză colectivă,
care apare într-un moment în care întregul concept
de colectiv, de comunitate, de piață publică,
e erodat în mod deliberat de către neoliberalism și conservatorism.
Așadar, să reiei legătura cu grupuri de persoane,
oameni cu idei similare pentru o acțiune comună,
e o alinare pentru suflet.
Oferă atât de multă putere. E un antidot bun pentru depresie.
Așadar caută organizații din zona ta,
care sunt îngrijorate de criza climatică.
Bineînțeles, Greenpeace are filiale peste tot în lume.
Și chiar dacă le pornești tu, având întâlniri acasă, invitând oameni
pentru a vorbi despre ce se întâmplă.
Caută un articol pe care să-l citiți și să-l discutați împreună.
Desigur, dacă în zona ta se organizează o acțiune climatică,
încearcă să participi.
Nu e neapărat necesar să te implici în nesupunere civică
și să riști să fii arestat,
dar eu cred că va deveni o normalitate.
Așa se simte aici în Washington DC la Fire Drill Fridays.
Lumea pare că vrea să se întoarcă și să repete experiența.
Nepoții mei au fost arestați weekendul trecut.
(Râsete)
A fost o experiență transformatoare.
Sam Waterston, colegul meu actor, care se declară ca fiind de centru,
el nu a vorbit niciodată la o manifestare nici nu a fost pus în pericol de arest,
dar a fost arestat cu mine.
Săptămâna trecută a fost arestat la un meci Harvard-Yale.
Mi-a trimis o poză cu el în cătușe,
spunând: „Uite ce ai început!”
(Râsete)
Am ajuns într-un moment, cred eu, în această criză
când lumea caută să facă pasul următor.
Vor să se avânte în luptă, precum ne-a încurajat Greta.
Și constată că e foarte satisfăcător, și vor să o facă din nou.
Așadar cred că e bine ce facem.
Cu câteva săptămâni în urmă am fost în Senat,
m-am întâlnit cu cei responsabilii de schimbările climatice,
și am întrebat senatorii:
- Mai e ceva ce am putea face? Ar trebui să facem ceva în plus?
Și senatorul Ed Markey mi-a spus:
- Construiești o armată. De asta avem nevoie.
Mărește-o.
Avem nevoie de presiune din exterior.
Și cred că acesta e adevărul peste tot în lume.
Lumea trebuie să adune armate pentru climă,
armate pentru mediu înconjurător,
în stradă, oprind guverne dacă e necesar.
Acum mă gândesc la Brazilia.
Nu putem permite arderea pădurilor tropicale de neprețuit.
PM: Și așa cum ai făcut de atât de multe ori în trecut, Jane,
tu conduci aceste schimbări.
În cele din urmă, putem presupune, mai ales fanii show-ului „Grace & Frankie”
că te vei întoarce la viața ta și vei relua programul.
Dar Fire Drill Fridays va continua?
JF: A fost un interes foarte mare pentru această acțiune,
precum am spus, în întreaga țară,
încât lumea întreba dacă pot organiza un prostest.
Și precum știm, am mulți prieteni celebri
care nu au putut veni la Washington din cauza programului,
așa că ne gândim să organizăm unul în Los Angeles.
Dar vreau să corectez ceva:
nu eu conduc.
Tinerii, elevii sunt cei care conduc.
Mereu sunt tinerii cei care au o atitudine curajoasă,
și e destul de uimitor, pentru că riscă foarte mult.
E foarte curajos să îți iei vinerea liberă de la școală.
Pot să primească note rele. Pot să supere profesorii.
Dar o fac oricum.
La un moment dat au fost milioane de tineri în întreaga lume.
Și spun:
„Nu ne lăsați să ne ocupăm de situația asta singuri.
Nu noi am creat această problemă. Veniți și ajutați-ne.”
Așa că, bunicuțe, uniți-vă!
(Râsete)
(Aplauze)
PM: Și te afli într-un oraș care probabil e mai împărțit
decât a fost de foarte mult timp.
Polaritatea care există acolo
și în multe alte locuri din lume
a împiedicat unirea puterii colectivului și folosirea ei,
în modul în care tu ne conduci.
Cum ar arăta pentru tine succesul pentru Fire Drill Fridays?
JF: Pot vorbi doar în calitate de cetățean al Statelor Unite.
Succesul ar fi ca fiecare stat să oprească extinderea combustibililor fosili,
pentru că dacă ei continuă forarea, frackingul și extracția,
problema va deveni mai gravă,
așa că nu contează ce vom face cu turbinele eoliene,
panourile solare și altele,
nu vom mai fi capabili să ne recuperăm.
Trebuie să oprim noile extinderi.
Un alt lucru e eliminarea treptată a emisiilor de combustibili fosili,
asigurându-se că muncitorii afectați
vor fi reprofesionalizați
și vor primi noi locuri de muncă.
Vor fi atât de multe locuri bune de muncă odată cu Noua Ordine Ecologică,
precum construirea de turbine eoliene și panouri solare,
modernizarea tuturor caselor din țară,
construirea unei noi rețele energetice.
Sunt milioane de locuri de muncă așteptând să fie activate,
și acesta e încă un lucru care m-a mobilizat.
Noua Ordine Ecologică e scheletul
organizării noastre viitoare
într-un mod sustenabil și echitabil.
Acest lucru oferă multă speranță
pentru că dacă o facem cum trebuie va câștiga toată lumea.
Și așa trebuie să fie, sau nu va funcționa,
deoarece, ca să funcționeze, toată lumea trebuie să fie implicată.
Și pentru asta, fiecare trebuie să aibă ceva de câștigat,
și Noua Ordine Ecologică asta va face.
PM: Jane, ești la fel ca întotdeauna...
(Aplauze)
precum ai făcut de atâtea ori în viața ta,
ți-ai asumat riscuri,
și ai ieșit în linia întâi.
Ți-a oferit această experiență o nouă lecție
sau un nou nivel de angajament, speranță sau optimism?
JF: Da, sunt optimistă.
Lumea din această țară e foarte speriată de criza climatică
și vor să facă ceva, dar nu i-a întrebat nimeni.
Trebuie doar să îi întrebăm.
Trebuie să ne organizăm.
Și putem face asta.
Așa că mă simt plină de speranță.
Și trebuie să spun că o să mă întorc să lucrez la „Grance & Frankie”,
dar o parte din inima mea va fi la Fire Drill Fridays
și sper să pot continua cu asta.
Cred că trebuie să construim o armată.
Anul ce vine e esențial. [n.t. 2020]
Ce se va întâmpla va fi foarte important.
Așa că trebuie să fim siguri,
în special cine e sănătos,
cine se simte relativ tânăr,
cine are o platformă...
trebuie să folosim totul în orice mod posibil.
Și dacă n-aș avea asta,
atunci aș căuta alte metode prin care să acționez:
să vorbesc cu vecinii, cu prietenii, cu familia,
să mă alătur unei organizații.
În felul ăsta, fiind activi, precum am mai spus,
putem reduce riscul depresiei.
PM: Jane, la 81 de ani, ești un model pentru toate acestea,
și cred că am recrutat o nouă armată.
(Aplauze)
Mulțumesc foarte mult, prietena mea!
Ai grijă de tine.
Mulțumesc pentru ce ai făcut pentru planetă și multe altele.
JF: Mulțumesc, Pat!
PM: Să-i mulțumim cu toții lui Jane.
(Aplauze)